MAGYAR TESTNEVELÉSI ÉS SPORTTUDOMÁNYI EGYETEM

SZAKEDZŐ MESTERKÉPÉSI SZAK
MŰKORCSOLYA SPORTÁG

A sportági elmélet szóbeli (20 pont) és írásbeli (20 pont) felvételi vizsgájának témakörei
1. A korcsolyázás kialakulása és fejlődése, a műkorcsolyázás nemzetközi és hazai történetének főbb állomásai.
2. A műkorcsolyázás szakágai, versenyszámai, versenyrendszere és alapvető versenyszabályai. A pontozási rendszer alapelvei.
3. Az utánpótlás-nevelés és a hosszú távú sportolófejlesztés alapelvei a műkorcsolyázásban. A kiválasztás, a tehetségazonosítás és a tehetséggondozás szempontjai.
4. A koordinációs képességek szerepe és fejlesztésük lehetőségei a műkorcsolyázók jégen és szárazföldön végzett felkészítésében.
5. A kondicionális képességek szerepe és fejlesztésük lehetőségei a műkorcsolyázók jégen és szárazföldön végzett felkészítésében.
6. Az utánpótláskorú és a felnőtt műkorcsolyázók felkészítésének különbségei. A technikai képzés, a terhelésadagolás, a versenyeztetés és a regeneráció sajátosságai.
7. A műkorcsolyázás versenykorcsoportjai és az életkori fejlődés sajátosságai. A kronológiai életkor és a biológiai érettség jelentősége a felkészítésben és edzéstervezésben.
8. Az eredményes edzői munkát támogató személyiségjegyek és kompetenciák. Az edző pedagógiai szerepe, etikai felelőssége és kommunikációja a sportolóval, a szülőkkel és a szakmai közösséggel.
9. A műkorcsolyázás magyar és nemzetközi szakterminológiája. Az alaplépések, a bonyolult lépések és fordulatok, az ugrások és a forgások megnevezése, technikai jellemzése. A szintbesorolás alapelvei az érintett elemeknél.
10. A műkorcsolyázásban előforduló edzői helyzetek pedagógiai és pszichológiai elemzése. Lehetséges megoldások és azok szakmai indoklása konkrét esetek alapján.

Gyakorlati vizsga feladatai (30 pont):
1. gyakorlat: Korcsolyatechnikai bemutatás jégen
Előre és hátra koszorú bemutatása mindkét irányban, helyből indulva. Önálló lépéssor bemutatása, amely tartalmaz legalább 5 különböző bonyolult lépést és fordulatot, valamint a törzs egyensúlyi helyzetét befolyásoló testmozdulatokat. A lépéssor fedje le a jégpálya legalább kétharmadát.
2. gyakorlat: Oktatásmódszertani feladat jégen
Egy kijelölt ugrás vagy forgás oktatásának bemutatása 10 perces foglalkozás keretében, rávezető gyakorlatok alkalmazásával. A feladat tartalmazza a tipikus technikai hibák ismertetését és a javításukat szolgáló gyakorlatok gyakorlati bemutatását.
3. gyakorlat: Sportágspecifikus szárazföldi felkészítés
A tételhúzással kijelölt korosztályhoz és ugráshoz igazodó, 10 perces szárazföldi bemelegítés bemutatása, majd az adott ugrás elsajátítását előkészítő gyakorlatsor bemutatása fokozatos nehezítéssel. Tartalmazza az elrugaszkodást, a levegőben létrejövő testhelyzetet és az érkezést előkészítő feladatokat is. A feladat része a tipikus technikai hibák ismertetése és a javításukat szolgáló gyakorlatok bemutatása.
